Piimašokolaad
Piimašokolaad on šokolaaditüüp, mis koosneb kakaoubadest, suhkrust ja piimast. See on levinuim šokolaaditüüp ning seda kasutatakse šokolaaditahvlites, batoonides ning mitmetes teistes kondiitritoodetes. Erinevalt mõrušokolaadist sisaldab see vähem kakaoube, samas sisaldab see sarnaselt valgele šokolaadile piimapulbrit. Piimašokolaadi leiutas 1875. aastal Šveitsi šokolaadimeister Daniel Peter. Ta segas kokku kakaopulbri, kakaoõli, suhkru ja kondenspiima, mille leiutas ta naaber Henri Nestlé. Valmistamisprotsessi arendas edasi konšeerimistehnoloogia leiutanud Rodolphe Lindt.